cyanic-selkie/wikianc huggingface dataset:
Astrid Uhrenholdt Jacobsen
2007/08
I Norgesmesterskapet på ski 2008 vant hun sprinten. På lagsprinten fikk hun sølv, sammen med Tuva Toftdahl.
2008/09
Jacobsen slet mye med skader før sesongen 2008/09. Hun fikk en vond hælsene etter Sentrumsløpet i april 2008, noe som krevde operasjon, og senere fikk hun vondt i hælsenen i den andre foten. Dette ødela nesten hele førjulssesongen, og hun vurderte å stå over toppsatsing denne sesongen. Den 15. januar 2009 slo hun tilbake og tok NM-gull på 10 km klassisk, et drøyt halvminutt foran sølvvinner Marit Bjørgen. IL Heming vant 3 × 5 km stafett, med Jacobsen på laget. Videre kom hun på femteplass på sprinten og fjerdeplass på 15 km skiathlon, og i NM del 2 fikk hun også sølv på sprintstafetten, sammen med Marte Monrad-Hansen, og hun kom på sjetteplass på 30 km.
I Norgescupen i langrenn 2008/09 vant hun U23-klassen, med seier i fem av rennene, og hun vant også seniorklassen med 621 poeng sammenlagt. I Skandinavisk Cup 2008/09 kom hun på 16.-plass, og i Verdenscupen i langrenn 2008/09 endte hun på 90.-plass. Hun fullførte ikke Tour de Ski 2008/09, fordi hun måtte stå over det siste rennet grunnet omgangssyke.
2009/10
Den 27. juni 2009 hadde hun en sykkelulykke i forbindelse med landslagssamling på Sjusjøen. Hun falt av sykkelen, og pådro seg brudd i både ryggen, kjeven og albuene. Hun greide likevel å kvalifisere seg til OL, og i OL 2010 kom hun på sjuendeplass i sprint klassisk og på femteplass i lagsprint der hun gikk sammen med Celine Brun-Lie.
I Norgesmesterskapet på ski 2010 fikk hun gull på 4 × 5 km stafett, og individuelt kom hun på fjerdeplass på sprinten og femteplass på 10 km fri teknikk. Hun kom på 33.-plass i Norgescupen i langrenn 2009/10, men kom på 18.-plass i U23-norgescupen. I Verdenscupen i langrenn 2009/10 kom hun på 49.-plass sammenlagt.
2010/11
Hun deltok i Ski-VM 2011 i Oslo, og fikk der niendeplass på sprinten. Marit Bjørgen vant denne øvelsen. Her tok hun også tredjeplass sammen med Maiken Caspersen Falla i den klassiske lagsprinten, og hun kom på niendeplass på sprinten individuelt.
Hun fikk bronse på 30 km fristil i NM på ski 2011, og hun fikk også bronse på lagsprint, sammen med Marte Monrad-Hansen. IL Heming vant 3 × 5 km stafett, og på 10 km klassisk kom hun på femteplass. Hun deltok ikke i Skandinavisk Cup denne sesongen, men i Norgescupen i langrenn 2010/11 vant hun to av rennene, og endte på fjerdeplass sammenlagt med 417 poeng.
Hun kom på åttendeplass sammenlagt i Verdenscupen i langrenn 2010/11, og hun kom på sjuendeplass i sprintverdenscupen. Hun kom på tiendeplass i Tour de Ski 2010/11.
I Norgescup på rulleski 2011 endte hun på niendeplass sammenlagt.
2011/12
I Norgesmesterskapet på ski 2012 vant hun 10 km fristil. Dette løpet inngikk også i Norgescupen i langrenn 2011/12, og ga 100 norgescuppoeng, og hun endte på 20.-plass med 200 poeng i norgescupen denne sesongen. Hun fikk også NM-bronse på sprint, sølv på lagsprint sammen med Ragnhild Haga, og sølv på 3 × 5 km stafett sammen med IL Heming. På 30 km klassisk kom hun på sjetteplass.
Hun kom på niendeplass i Verdenscupen i langrenn 2011/12 sammenlagt, med 787 poeng, der hun kom på ellevteplass på distansecupen og ellevteplass også på sprintcupen. I Tour de Ski 2011/12 kom hun på niendeplass.
Hun kom på 21.-plass i Norgescup på rulleski 2012. Hun deltok også i NM i friidrett 2012, og kom der på niendeplass på 5000 meter.
2012/13
Hun vant to av rennene i Skandinavisk Cup 2012/13, og endte på åttendeplass sammenlagt. Hun vant også tre av rennene i Norgescupen i langrenn 2012/13, og endte på andreplass sammenlagt, bak Silje Øyre Slind. I Verdenscupen i langrenn 2012/13 kom hun på niendeplass sammenlagt, og på åttendeplass i distansecupen. Hun deltok i Tour de Ski 2012/13, og endte der på femteplass.
2013/14
Jacobsen ble nummer to sammenlagt i Tour de Ski 2013/14. Hun bar ledertrøya de siste tre etappene etter hun kom først i mål på 15 km jaktstart på den fjerde etappen. Hun ledet med 43 sekunder før den siste etappen opp alpinbakken i Val di Fiemme. Her måtte hun se seg slått av Therese Johaug. Sesongen 2013/14 ble hun nummer tre sammenlagt i verdenscupen. Hun sikret dermed tredobbelt norsk, ettersom Therese Johaug og Marit Bjørgen tok de to første plassene. Hun kom på 20.-plass sammenlagt i Norgescupen i langrenn 2013/14.
I Norgesmesterskapet på ski 2014 fikk hun sølv på 15 km skiathlon og gull på 3 × 5 km stafett sammen med IL Heming. I februar deltok hun i vinter-OL 2014 i Sotsji, der hun kom på fjerdeplass på sprinten og 19.-plass på 10 km klassisk. Norge kom på femteplass på stafetten.
Hun kom på femteplass i Norgescup på rulleski 2014.
2014/15
Hun vant skiathlonrennet i Falun i Skandinavisk Cup 2014/15, og kom på 14.-plass sammenlagt. Hun kom på 17.-plass i Norgescupen i langrenn 2014/15, og 15.-plass i Verdenscupen i langrenn 2014/15.
I Norgesmesterskapet på ski 2015 fikk hun tre medaljer. Individuelt fikk hun sølv på 15 km skiathlon og bronse på 30 km klassisk, og IL Heming kom også på andreplass på 3 × 5 km stafett. Sommeren 2015 kom hun på niendeplass i Norgescup på rulleski 2015. Ski-VM 2015 ble arrangert i Falun, og Jacobsen fikk sølv på 15 km skiathlon, bak Therese Johaug. Hun deltok også på stafetten, der Norge vant gull. På 10 kilometer fri teknikk endte hun på 33.-plass.
2015/16
Under Norgesmesterskapet på ski 2016 tok Jacobsen tre gull og ble tildelt kongepokalen. Hun vant 10 km klassisk, 15 km duatlon og hun gikk ankeretappen på Hemings lag som vant 3 × 5 km stafett. Karianne Jevne og Fanny Horn Birkeland gikk de to første etappene. Hun vant to av rennene ved Norgescupen i langrenn 2015/16, og endte på syvendeplass sammenlagt.
Hun deltok i Tour de Ski 2016, men var så utslitt etter 15 km-løpet i Lenzerheide at hun reiste hjem og brøt touren. Hun fikk flere pallplasseringer i Ski Tour Canada 2016, og endte der på sjetteplass sammenlagt. Dette bidro til at hun kom på sjuendeplass sammenlagt ved Verdenscupen i langrenn 2015/16, og hun kom på åttendeplass på distansecupen og femteplass ved sprintverdenscupen.
2016/17
Under sesongåpningen på Beitostølen i november kom hun på tredjeplass på 10 km klassisk. Hun sesongåpnet i verdescupen i langrenn 2016/17 i Ruka i Finland, der hun kom på 30.-plass på sprinten og tiendeplass på 10 km. Hun sa etter løpet at hun ikke hadde noen god følelse, og at hun slet litt med motivasjonen.
Hun var ikke helt i form utover i førjulssesongen, og kom blant annet på 18.-plass totalt i minitouren på Lillehammer. Hun ble dermed ikke tatt ut til å delta i Tour de Ski 2016/17. I januar kom hun på tredplass i lagsprint i verdenscuprennet i Toblach sammen med Maiken Caspersen Falla, og hun fikk en stafettseier i verdenscupen i Ulricehamn i Sverige. I Norgesmesterskapet på ski 2017 kom hun på fjerdeplass på 10 kilometer klassisk, men ble sykmeldt og stod over resten av NM.
Hun deltok i VM på ski 2017. Hennes første øvelse var 15 km skiathlon, der hun kom på åttendeplass. Hun deltok på Norges stafettlag som vant 4 × 5 km stafett. På 10 km klassisk fikk hun bronse, bak Marit Bjørgen og Charlotte Kalla. Hun fikk også bronse på 30 km fristil, etter at Heidi Weng slo henne i spurten om sølvmedaljen. Jacobsen falt helt i starten av løpet og skadet ryggen og gikk hele løpet med smerter. Det ble firedobbelt norsk på distansen: Marit Bjørgen vant, og Ragnhild Haga kom på fjerdeplass.
Sesongene fra 2017
Under OL 2018 i Pyeongchang gikk hun på det norske laget som tok OL-gull på 4 × 5 km stafett. De andre på laget var Ingvild Flugstad Østberg, Ragnhild Haga og Marit Bjørgen.
Den 6. januar 2020 tok hun sin første verdenscupseier på nesten fem år da hun vant 10 km klassisk i Val di Fiemme under Tour de Ski 2019/20. Denne sesongen endte hun på fjerdeplass sammenlagt i verdenscupen – hennes beste plassering på seks år. På tremila i Holmekollen 7. mars, som var hennes siste løp, endte hun på en 16. plass.
Etter idrettskarrieren
Fra 2019 til 2023 var Jacobsen leder i utøverkomiteen i Norges idrettsforbund og olympiske og paralympiske komité og dermed medlem i styret. Hun etterfulgte Kjartan Haugen. Sesongen 2020/21 var hun langrennsekspert i NRK.
Verdensmesterskap
F = Fristil, K = klassisk stil; Tallet på 4 x 5 km stafett markerer hvilken etappe Jacobsen gikk.
Snø (roman)
Snø (tyrkisk: Kar) er en roman av den tyrkiske forfatteren Orhan Pamuk. Publisert på tyrkisk i 2002 og utgitt første gang på norsk i 2005 (oversatt av Ayfer Erbaydar og Alf Storrud). I form av en spenningsroman beveger den seg på et psykologisk, politisk og filosofisk plan. Forfatteren gjør også flittig bruk av humor, og romanen kan til tider karakteriseres som satirisk.
Handlingsreferat
I anledning sin mors begravelse drar poeten Ka tilbake til Tyrkia etter å ha levd tolv år i eksil i Tyskland. En venn av ham, som arbeider i en av Istanbuls aviser, foreslår at han drar til Kars for å skrive en reportasje om selvmordsbølgen blant de unge kvinnene i byen. Mens han er på vei inn i byen blåser det opp til snøstorm, og de neste dagene er byen isolert på grunn av snømengdene. Dermed ligger scenen til rette for et militærkupp. Det viser seg snart at det også ligger personlige motiver bak Kas reise til grensebyen Kars. Ipek, hans ungdoms store forelskelse, er en av de to døtrene til Turgut Bey, eieren av Snøslottet hotell (Karpalas Oteli) der Ka tar inn på rom 203.
Personanalyser
Bokas hovedperson Ka er en individualist. Det er viktig for ham å fremheve sine spesielle og sarte trekk, som om han var en unik snøkrystall ulik alle andre. Han har en sterk lengsel mot det han tror må være et lykkelig liv, men han er redd for å oppnå dette. Det henger blant annet sammen med at han har en sterk frykt for tap og å bli forlatt, noe som igjen fører til sjalusi og eiertrang overfor İpek, hans kvinnelige motspiller. Ka har en hang til å analysere sin fortid og sine følelser. Han plasserer alle diktene han skriver i Kars på armene til en snøkrystall, og han er overbevist om at han vil forstå mer av seg selv gjennom en analyse av disse diktene og den overordnede krystallstrukturen han plasserer de i.
Krishna Prasad Bhattarai
Krishna Prasad Bhattarai (også kjent som «KP», født 1924, død 4. mars 2011) var tidligere statsminister i Nepal og leder av Nepals Kongressparti.
K.P. Bhattarai har vært statsminister to ganger:
K.P. Bhattarai var med på å stifte Nepals Kongressparti, og satt i fengsel under demokratiopprøret i 1950 til 1951.
Han var president i nasjonalforsamlinga (speaker) i 1959 til 1960 og blei fengsla etter kong Mahendras statskupp i desember 1960.
Under overgangsregjeringa etter seieren over det kongelige diktaturet i Jana Andolan 1990 var han statsminister første gang, og han var Kongressens statsministerkandidat foran valget i 1991. Men da han overraskende blei slått ut av det nye kommunistpartiet UMLs unge og ukjente partisekretær Madan Kumar Bhandari, og dermed ikke blei valgt inn i parlamentet, kunne han ifølge den nye grunnlova ikke sitte i regjeringa lenger, og G.P. Koirala blei statsminister.
Utover 1990-tallet blei rivaliseringa mellom K.P. Bhattarai og G.P. Koirala stadig voldsommere og førte flere ganger til at regjeringer utgått av Kongresspartiet falt. Dette var også grunnlaget for at Bhattarai måtte gå av etter at han var blitt statsminister for 2. gang i 1999, og enda en gang blei han erstatta av erkefienden G.P. Koirala.
K.P. Bhattarai kom etterhvert til å støtte Koiralas andre rival Sher Bahadur Deuba, men han fulgte ikke Deuba da han forlot kongressen i partisplitten i 2002. Etter dette har han ikke spilt noen stor politisk rolle.
Ved avslutninga av demokratopprøret Jana Andolan 2006 da kong Gyanendra skjønte at spillet var tapt, skal han ha tilbudt K.P. Bhattarai statsministerposten. K.P. var først positiv, men fikk kraftige advarsler fra partikolleger og andre, og trakk seg.
He died 4th march 2011 at 86 years old.
Ciro Verratti
Ciro Verratti (født 17. august 1907 i Archi, død 6. juli 1971 i Milano) var en italiensk fekter som deltok i de olympiske leker 1936 i Berlin.
Verratti ble olympisk mester i fekting under Sommer-OL 1936 i Berlin. Han var med på det italienske laget som vant lagkonkurransen i florett, foran Frankrike og Tyskland. De andre på laget var Giulio Gaudini, Gioacchino Guaragna, Gustavo Marzi, Manlio Di Rosa og Giorgio Bocchino.
Red Dead Redemption
Red Dead Redemption er et action-eventyrspill satt i et western-miljø utviklet av Rockstar San Diego og utgitt av Rockstar Games. Spillet er både enkeltspiller og flerspiller. Flerspiller-versjonen ble lansert 13. desember 2010. Det ble utgitt til Xbox 360 og PlayStation 3 i mai 2010. Red Dead Redemption er en åndelig oppfølger til Red Dead Revolver, som ble gitt ut i 2004.
Store deler av historien finner sted i 1911 i den gamle vesten i Amerika. Man spiller som John Marston, en tidligere forbryter som jakter på sine tidligere gjengmedlemmer for å redde familien sin.
Red Dead Redemption mottok stort sett positive anmeldelser, og fikk en samlet poengsum på 95/100 på både Metacritic og GameRankings, noe som gjør spillet til et av de høyest rangerte for både Xbox 360 og PlayStation 3 på begge nettstedene. I oktober 2016 ble en oppfølger, Red Dead Redemption 2, kunngjort, med utgivelsesdato på 26. oktober 2018.
Når spilleren begår en forbrytelse i løpet av spillet, løper eventuelle vitner til nærmeste politistasjon. Spilleren kan bestikke, eller drepe, alle vitnene før de kommer frem til stasjonen for å slippe eventuelle konsekvenser fra politiet. Hvis lovverket blir varslet, vises hva slags belønning som blir satt på spillerens hode. Dusøren vokser høyere hvis spilleren begår enda flere forbrytelser, og flere politifolk vil bli sendt for å jakte på spilleren. Etter å ha begått nok kriminalitet, skal amerikanske marshaler eller det meksikanske militæret sendes etter spilleren. For å unngå at politiet følger etter må spilleren unnslippe, eller drepe, alle politifolkene i området. Hvis spilleren forsøker å stikke av, vil dusørjegere fortsette å komme etter.
Varv
Varv er årlig avsetningslag for sediment eller sedimentær bergart. Begrepet varv er avledet fra svensk, «varvig lera», og henviser til en leirtype som skiller fra annen leire. Varv betyr «lagdelt leire» og har sin opprinnelse fra en beskrivelse fra 1856 av Hampus von Post, da under navnet «Rödlera». Deretter kom det i bruk på det første kartet som ble laget av Sveriges Geologiske Undersøkelser i 1862.
Red Dead Redemption
Handling
John blir reddet av en lokal ranch-eier Bonnie MacFarlane, og til gjengjeld hjelper han henne med forskjellige jobber ved gården hennes. Samtidig forsøker John å formulere en ny plan for å angripe Williamson og hans gjeng. John får etter hvert en rekke allierte for å hjelpe til med angrepet, inkludert en amerikansk marskalk Leigh Johnson, en kunstner Nigel West Dickens, skattejeger Seth Briars (Kevin Glikmann) og en våpen-smugler kjent som "Irsk"
Varv
Av de mange rytmitter funnet i den geologiske lagrekken, er varv en av de mest viktige og opplysende for å studere historiske endringer i klima. Varv er blant de minste-skala hendelser som kan gjenkjennes i stratigrafi.
Red Dead Redemption
Handling
Til slutt stormer John og hans allierte Fort Mercer for å gå etter Williamsons håndlangere, men får vite at Williamson har flyktet til Mexico for å få hjelp fra Javier Escuella - et annet tidligere medlem av Johns gjeng. John reiser uten sine nye allierte, og reiser til Mexico. Ved ankomst til Nuevo Paraíso blir John involvert i en lokal borgerkrig mellom oberst Agustín Allende og Abraham Reyes, lederen for et opprør mot Allendes regjering. John begynner å samarbeide med begge sider i bytte for hjelp til å spore opp hans egne mål. Når Allende bestemmer seg for å gå etter ham, blir John reddet av Reyes. Escuella avslører at Williamson står under Allendes beskyttelse. John må deretter gå etter Allende og Williamson, før han kan returnere til USA.
Varv
Et velkjent eksempel på varv i sedimenter forekommer i Santa Barbara bassenget, USA.
Brevik Idrettslag
Brevik Idrettslag (stiftet 17. oktober 1893 som Brevig Idrætsforening ) er et norsk idrettslag fra Brevik i Telemark. Klubbens hovedaktivitet er fotball, men har også avdelinger for svømming og troppsturn.
Kjente utøvere
Klubbens mest kjente utøver er fotballspilleren Sondre Rossbach. Rossbach er oppvokst i Brevik og spilte for klubben i sine barne- og ungdomsår. Sondre har over 70 kamper for Odd i Tippeligaen, mange kamper for det norske U21-landslaget, og er dessuten innehaver av Norgesrekorden for minutter uten baklengsmål i Norges øverste divisjon.
Bandy
Klubben drev i mange år med bandy, men har ikke hatt seniorlag i idretten siden 1990-tallet. Brevik har én sesong bak seg i bandyens øverste divisjon (1968).
Fotball
A-laget i fotball spilte i 2014 i 4. divisjon. Brevik spiller sine hjemmekamper på Furulund Stadion.
Robert Gordon Latham
Liv
Latham var sønn av Thomas Latham, prest i Billingbourough. Han begynte ved Eton College i 1819, begynte å studere ved King's College i Cambridge i 1829 og ble Bachelor of Arts i 1832. Han dro så ut for å studere filologi i utlandet, og bodde først i Hamburg, deretter i København og til slutt i Christiania i Norge. I 1839 ble han utnevnt til professor i engelsk språk og litteratur ved University College i London. I 1841 utga han en mye brukt lærebok, The English Language («Det engelske språket»).
Samtidig hadde Latham bestemt seg for å bli lege. Han oppnådde en medisinsk grad ved universitetet i London og ble lærer ved Middlesex Hospital, hvor han i 1849 ble hjelpelege. Men i hovedsak konsentrerte han seg om etnologi og filologi, og i 1849 oppga han medisinen og stillingen som lege.
I 1852 ledet han den etnologiske museet i Krystallpalasset i London, som ble stående etter verdensutstillingen i 1851. Han arbeidet med en grundig revisjon av Samuel Johnsons Dictionary of the English Language («Ordbok over det engelske språket»). Denne ble fullført i 1870. Siden brukte han mye tid på en Dissertation on the Hamlet of Saxo Grammaticus and of Shakespeare («Avhandling om Hamlet hos Saxo Grammaticus og hos Shakespeare»). I sine senere år ga han ofte offentlige forelesninger om sine yndlingsemner, og i 1883 fikk han en offentlig pensjon.
Latham og Norge
Latham tilbragte en tid i Norge og skrev boken Norway, and the Norwegians («Norge og nordmennene», 1840) om oppholdet. Boken var dedisert til Henrik Wergeland og Ludvig Kristensen Daa, og er ikke bare en beskrivelse av Lathams opplevelser i Norge, men av hele Norges kultur og natur. Da Latham kom til Christiania i 1833 slo han seg ned på Jomfrubråten i Aker, en gård som var en populær sommerbolig for norske studenter. Her stiftet han vennskap med studenten Ludvig Kristensen Daa, og her møtte han i juli 1833 første gang Henrik Wergeland, som tok han med seg hjem til prestegården i Eidsvoll i september 1833. Wergelands søster Camilla beskrev ham slik i sin dagbok: «Jeg kom til at lide den godmodige Englænder godt, trods hans comiske Udvortes. Han var bestemt ualmindelig dybt- og ædelttænkende, og faae skulde bag dette lidet anbefalende, keitede Ydre formode en saadan Skat af Vid og Lærdom.» Han besøkte også Eidsvoll over jul og nyttår 1833/34.
Latham kom også senere til å innvirke på norske forhold. Som leder for det etnologiske museet i Crystal Palace ønsket han seg en egen samisk avdeling, og henvendte seg derfor til sin venn Ludvig Kristensen Daa, som i 1852 var overlærer ved Christiania katedralskole. Daa fikk i stand en egen komité hvor han selv var medlem, for å utføre oppdraget. I bytte mot de samiske gjenstandene tilbød Latham seg å sende andre etnografiske gjenstander til Norge. Siden man først var i gang med å samle samiske gjenstander, og siden man fikk en samling gjenstander fra Java, Borneo, Sumatra og Australia tilsendt fra Latham, bestemte universitetet i Christiania nå å opprette en egen etnografisk samling ved universitetet. Latham ga dermed støtet til at universitetets etnografiske samling ble opprettet.
Gene Krupa
Krupa gjorde stor suksess i bandet til Goodman, og han nådde stjernestatus med den karakteristiske låta «Sing, sing, sing» i 1938. Samme året sluttet han i bandet, og begynte for seg selv. Solokarrieren stoppet brått da Krupa ble arrestert for misbruk av narkotika i 1943, men etter at han ble frikjent gikk han tilbake til Goodman, og senere Tommy Dorsey, og i 1951 begynte han som bandleder igjen. I løpet av 1950- og 1960-åra spilte han inn flere plater, både som bandleder og med andre artister, og han reiste på mange turneer for Jazz at the Philharmonic før han trakk seg tilbake fra rampelyset.
Alma Hasanić Grizović
Alma Hasanić Grizović (født 13. mai 1989 i Šije, Tešanj, Zenica-Doboj kanton, SR Bosnia og Hercegovina, Jugoslavia) er en norsk håndballspiller, som er målvakt for og det montenegrinske kvinnelandslaget. Grizovic kom til Norge som 4-åring, etter å ha flyktet med foreldrene fra Bosnia-krigen.
Under VM i beachhåndball 2010 var hun med på å vinne gull for Norges kvinnelandslag i beachhåndball.
8. juni 2014 fikk Grizovic sin debut for Norges kvinnelandslag i håndball mot Sør-Korea. Hun var en del av bruttotroppen til Håndball-VM 2013 og Håndball-EM 2014, men var ikke blant de 16 utvalgte i noen av mesterskapene. I 2015 valgte hun å stå i mål for Montenegro og deltok i VM i Danmark 2015 for Montenegro.
Las Piedras (kommune)
Regjeringen
Ordføreren (alcalde) i kommunen er Wilfredo Román (2010-2015).
Stora Essingen
Stora Essingen er en øy i Mälaren som utgjør en egen bydel i Stockholms innerstad. Øyas areal er 0,73 kvadratkilometer. Den er kraftig kupert. Øya het tidligere Hessingen. Bydelen tilhører Kungsholmen bydelsområde og grenser til Fredhäll, Lilla Essingen, Gröndal, Smedslätten, Äppelviken og Alvik.
Hestmakrell
Hestmakrell er en art i hestmakrellfamilien. Det er en pelagisk fisk som danner store stimer i kystområder hvor den lever av krepsdyr, blekkspruter og andre fisk. Den lever i det østlige Atlanterhavet fra Norge til Sør-Afrika, og i Middelhavet og Svartehavet. Det alternative navnet taggmakrell kommer av de plateformede skjellene med tagger som fisken har langs sidelinja. Yngelen gjemmer seg blant nesletrådene til brennmaneter. Det foregår omfattende fiske etter hestmakrell.
Tōgō Heihachirō
Tōgō Heihachirō (japansk: 東郷 平八郎; født 27. januar 1848 i Kajiya-chō, død 30. mai 1934 i Banchō) var en japansk samurai og kōshaku (侯爵; omtrent marki) som tjente som flåteadmiral i den keiserlige japanske marinen. Tōgo var en av Japans største sjøhelter, og er særlig kjent for sin seier over den russiske marinen i slaget ved Tsushima. Vestlige journalister ga han navnet Østens Nelson.
Giancarlo Brusati
Giancarlo Brusati (født 6. mars 1910 i Milano, død 30. juni 2001 i Barlassina) var en italiensk fekter som deltok i de olympiske leker 1936 i Berlin.
Brusati ble olympisk mester i fekting under Sommer-OL 1936 i Berlin. Han var med på det italienske laget som vant lagkonkurransen i kårde, foran Sverige og Frankrike. De andre på laget var Saverio Ragno, Alfredo Pezzana, Giancarlo Cornaggia-Medici, Edoardo Mangiarotti og Franco Riccardi.
Finn Bø
Finn Valdemar Johan Bø (født 4. juli 1893 i Oslo, død 24. april 1962) var en norsk vise- og revyforfatter, journalist og instruktør.
Finn Bø ble utdannet ingeniør i 1916. Han begynte som journalist og skribent i 1920 og var tilknyttet revyteateret Chat Noir i Oslo fra 1927 til 40. Han skrev 600 viser, blant annet tekstene til de populære sangene «Norge i rødt, hvitt og blått» (1945) og «Nå går'n på gummisåler» (Einar Rose, 1961). Filmsuksessen En herre med bart fra 1942 er basert på Finn Bøs lystspill Det store spørsmål.
Bento Fernandes
Bento Fernandes er en kommune i delstaten Rio Grande do Norte i nordøstregionen av Brasil.
Indiana
Indiana er en delstat i USA og er den 19. delstaten som sluttet seg til unionen. Den ligger i Midtvesten og grenser mot Ohio i øst, Kentucky i sør, Illinois i vest, Wisconsin i nordøst og mot Michigan i nord.
Fylkesvei 1654
Fylkesvei 1654 går mellom Bergseng og Freng i Ringsaker kommune.
Frem til 2019 hadde veien betegnelsen fylkesvei 1 (Hedmark).
Indiana
Med 6,5 millioner er Indiana den 15. mest folkerike delstaten, mens et areal på 94 321 km² gjør den til den 38. største. Omtrent halvparten av befolkningen i Indiana (49,5 %) bor i delstadshovedstaden Indianapolis og storbyene Gary-Hammond, Fort Wayne og Evansville.
Delstatens navn betyr «indianernes land» eller bare «indianerland». Navnet går minst tilbake til 1760-tallet, men ble først anvendt av Kongressen ved opprettelsen av Indianaterritoriet i 1800. Før det hadde området vært en del av Nordvestterritoriet.
Demografi
Bureau of the Census estimerte at befolkningen til Indiana var på 6 516 922 den 1. juli 2011. Det var en befolkningsvekst på 0,51 % siden folketellingen i 2010. 6,9 % av Indianas befolkning er under 5 år gammel, mens 24,9 % av befolkningen er under 18 år og 12,8 % er 65 år eller eldre. Medianalderen er 36,4 år.
22,7 % av Indianas befolkning er av tysk herkomst, mens 8,9 % er av engelsk herkomst, 10,8 % av irsk herkomst og 3 % av polsk herkomst.
Lambertseterparken
Lambertseterparken er en park i drabantbyen Lambertseter i Oslo. Parken består av en lyssatt oval gangvei, med et stort åpen areal i midten. Den ligger mellom Lambertseter senter, Lambertseter skole og Antenneveien.
Indiana
Demografi
Ifølge folketellingen i 2010 var rasefordelingen slik:
Den latinske befolkningen er den raskest voksende minoritetsgruppen i Indiana.
Lambertseterparken
Om sommeren ble gressområdet i parken om til fotballbaner, derav har parken fått kallenavnet «fotballjordet» eller bare «jordet».
Indiana
Byene
Med sine 829 817 innbyggere er Indianapolis den klart største byen i Indiana. Den er også den tolvte største byen i USA. Ifølge folketellingen i 2010 er det også tre andre byer i Indiana som har et innbyggertall over 100 000. Fort Wayne er den nest største byen i Indiana med sine 253 617 innbyggere, så kommer Evansville (179 703) og South Bend(101 168) på henholdsvis tredje- og fjerdeplass.
Fishers er den byen som har hatt størst befolkningsvekst av de 20 største byene i Indiana siden folketellingen i 2000. Fishers har hatt en befolkningsvekst på 100 % siden den gang. Andre byer som har hatt en stor befolkningsvekst, er Noblesville (39,4 %), Greenwood (81 %), Carmel (21,4 %) og Lawrence (9,3 %). Hammond og Gary er de byene som har hatt størst befolkningsnedgang av de 20 største byene i Indiana. De har hatt en befolkningsnedgang på 6,8 % og 21 %. Andre byer som har hatt en befolkningsnedgang, er Evansville (4,2 %), Anderson (4,0 %) og Muncie (3,9 %).
Indianapolis har det største metropolområde i Indiana og det 33. største i USA. Indianapolis metropolområde består av Marion County og åtte omliggende fylker i det sentrale Indiana. Det er 13 metropolområder i Indiana.
Lambertseterparken
I 2011 åpnet Lambertseter kunstgress.
Indiana
Økonomi
I 2000 hadde Indiana en arbeidskraft på 3 084 100. En høy prosentandel av Indianas økonomi kommer fra industrien. Calumet-regionen i Nord-Vest Indiana er det største stålproduksjonsområde i USA. Indiana har også en stor produksjon av farmasøytiske og medisinsk utstyr, biler, elektrisk utstyr, transport utstyr, kjemiske produkter, gummi, petroleum, kull og fabrikkmaskineri.
Kilde: The World Almanac 2008, side 45 og 555-587.
Kennedy
Kennedy er et vanlig angelsaksisk etternavn, som brukes av mange personer, familier og klaner. Navnets opprinnelse er irsk og skotsk. En alternativ stavemåte er Kennedie.
Kennedy brukes også som fornavn:
Kennedy er også navnet på en olympisk medaljevinner.
Flere steder bærer også navnet Kennedy:
Innen medisin finner man:
Asbjørn Rødseth
Asbjørn Rødseth (født 19. mars 1951) er norsk samfunnsøkonom, født i Harstad. Han var fra 1989 til 2016 professor i samfunnsøkonomi ved Universitetet i Oslo med særlig vekt på makroøkonomiske tema.
Etter examen artium ved Sauda gymnas i 1970 studerte Rødseth sosialøkonomi ved Universitetet i Oslo hvor han avla eksamen våren1976 (cand.oecon). Rødseth har etter 1978 i hovedsak arbeidet ved Universitetet i Oslo med forskning innen makroøkonomi, åpne økonomier og arbeidsmarked. Han var i perioden 1987-90 instituttbestyrer ved Økonomisk institutt og i perioden 2002-2007 dekan ved det samfunnsvitenskapelige fakultet. Rødseth har hatt forskningsopphold ved Yale University 1979-80 og Stanford University i USA i 1998, og ved London School of Economics i 1991-92. I 1984 og 1998 var han gjesteforsker ved Institutt for International Economic Studies, Universitetet i Stockholm.
Rødseth har hatt mange verv og offentlige oppdrag. Han var blant annet medlem/nestleder i Kredittilsynets styre 1988-2002 og satt i hovedstyret i Norges Bank i perioden 2004-2011.
Han ledet arbeidet med offentlige utredning om skatt på kraftselskap (NOU 1992:34) og han var medlem i regjeringen Stoltenbergs Pensjonskommisjon 2001-2004 (NOU 2004:1). I tillegg var han medlem i det offentlige boligutvalget (NOU 2002:2) og utvalget som utredet i ungdomsarbeidsledighet (NOU 1994:3) samt Fondering av folketrygden (NOU 1998:10)
Rødseth er forfatter av to lærebøker i økonomi for universitetsnivå; Konsumentteori, Universitetsforlaget 1985 (3.utgave 1997) og for et internasjonalt miljø Open Economy Macroeconomics, Cambridge University Press 2000. Han har dessuten skrevet en rekke artikler for nasjonale og internasjonale fagtidsskrift og bidratt i flere bokutgivelser.
Julianne Moore
Julianne Moore (født Julie Ann Smith 3. desember 1960 i Fort Bragg i Nord-Carolina) er en amerikansk skuespiller og barnebokforfatter.
Moore har vunnet én Oscar, av totalt fem nominasjoner. Hun ble nominert for rollene som Amber Waves i filmen Boogie Nights (1997), Sarah Miles i filmen Slutten på et forhold (1999), Laura Brown i filmen The Hours (2002) og Cathy Whitaker i filmen Far from Heaven (2002), før hun vant for rollen som Alice Howland i filmen Still Alice (2014).
Julian Strøm
Julian Tidemann Strøm (født 24. februar 1901 i Kristiania, nåværende Oslo, død 7. oktober 1992 i Oslo) var en norsk skuespiller og teatersjef. Han er kjent som en forkjemper for det norske dukketeateret.
Teaterroller og kulturkvelder
Han var elev ved Nationaltheatret og debuterte på det private teateret Mayol-teatret i 1920. I begynnelsen av 1920-tallet var Strøm engasjert ved Stavanger Teater der han blant annet satte opp Veslefrikk med fela med barn i alle rollene. Han flyttet senere tilbake til fødebyen der han sluttet seg til kunstnerkolonien på Ekeberg. På 1930- og 1940-tallet avholdt Strøm opplesnings- og kulturkvelder. Han drev også et eget énmannsteater med støtte fra kirken og undervisningsdepartementet og senere også i turnésamarbeid med Riksteatret.
Dukketeater
Strøm var sjef for Folketeatrets dukketeater 1953-1959, noe som ble en plattform for ham til å utvikle sine idéer. Dukketeater var på denne tiden lite utbredt i Norge, og Strøms mål var at det skulle bli en anerkjent kunstform. Den første oppsetningen på Folketeatrets dukketeater var Gjete kongens harer, som var basert på folkeeventyret med samme tittel.
Aldo Masciotta
Aldo Masciotta (født 14. august 1909 i Casacalenda, død 24. april 1996 i Torino) var en italiensk fekter som deltok i de olympiske leker 1936 i Berlin.
Julian Strøm
Dukketeater
Da Folketeatret ble slått sammen med Det Nye Teater i 1959 og dannet Oslo Nye Teater, flyttet Julian Strøm med dit. Julian Strøms datter Birgit Strøm tok over ledelsen av Oslo Nye Teaters Dukketeater.
Aldo Masciotta
Masciotta vant en olympisk sølvmedalje i fekting under Sommer-OL 1936 i Berlin. Han var med på det italienske laget som kom på andreplass i lagkonkurransen i sabel bak Ungarn. De andre på laget var Giulio Gaudini, Aldo Montano, Gustavo Marzi, Vincenzo Pinton og Athos Tanzini.
Manuel Teixeira
Manuel Teixeira (født 1536 i Miranda do Doiro nær Bragança i Portugal, død 19. mars 1590 i Goa i India) var en jesuitt som virket som misjonær i Kina og India.
Han reist ut fra hjemladet den 10. mars 1551 og kom til Goa i september 1551, der han tislig nreste år traff sin medbror, den store asiamisjonæren pater Frans Xavier. Han forlot Goa i følget til den portugisiske utsending på vei til Kina; med i følget var også pater Francisco Pérez. De dro via Malacca, der de plukket opp jesuittskolastikeren André Pinto.
Julian Strøm
Dukketeater
Han deltok i en rekke dukketeaterforestillinger og eventyrserier for NRKs barne- og ungdomsavdeling gjennom det som ble kalt «Julian Strøms Dukketeater».
Filmskuespiller
Strøm var også filmskuespiller og debuterte i 1921 i Rasmus Breisteins film Felix. Etter denne filmen gikk det mer enn 50 år innen hans neste filmrolle; i 1973 spilte han rollen som Johannes Bakken i Per Bloms film Anton. Rollen gav Strøm utmerkelsen «Den gyldne reke» under filmfestivalen i Drøbak samme år. Han gjorde ytterligere noen filmroller på 1970-tallet.
Priser og utmerkelser
Strøm fikk Kongens fortjenstmedalje i gull i 1978.
Manuel Teixeira
Ankomsten til Macao var 29. juli 1563. Pater Teixeira dro sammen med pater Balthasar da Costa til øya Ilha do Pinhal, bedre kjent som Lantau, ikke så langt fra Macao. P. teixeira var også ved to anledninger med på handelsmessene i Kanton, både fra 18. november til 1. desember 1564 og året etter fra 21. november til tidlig desember. I Macao, var han sammen med pater Perez med på å grunnlegge den jesuittresidens som i 1594 ble omgjort til kollegiet St. Paul de Macao. Han var også med på å grunnlegge kirken Guds Moder.
I 1568 vendte han tilbake til Goa. Han var rektor for jesuittene i Cochin 1569-1572 og viseprovinsial for India 1573-1574. Han residerte i Goa da han døde i 1590.
Julian Strøm
Familie
Strøm var sønn av kunstsmed Julius Strøm og dennes hustru Marie Kristine. Han var fra 1927 gift med lærer Selma Hanna Johnsgård (1901–1989). Julian Strøm var faren til dukkespillerne Birgit Strøm og Elisabeth Strøm Henriksen, og morfar til skuespiller og regissør Camilla Strøm Henriksen.
Mora (art)
Mora (Mora moro) er en fiskeart i gruppen morider. I august 2007 ble arten for første gang funnet i Norge, da et eksemplar ble fisket på stang på Hitra i Trøndelag. 16. august 2020 ble en mora på 3 170 gram tatt på stang i Suladypet utenfor Frøya. Det er norsk sportsfiskerekord.
Los Cerrillos (kommune)
Los Cerrillos er en kommune (spansk: municipio) i Canelones-departementet i det sørlige Uruguay. Hovedstaden heter Los Cerrillos.
Historie
Los Cerrillos ble grunnlagt 15. mars 2010.
Regjeringen
Ordføreren (alcaldesa) i kommunen er Rosa M. Imoda (2010-2015).
Lars Gaute Bø
Lars Gaute Bø (født 20. november 1963) er en norsk tidligere fotballspiller.
Bø ble hentet av foran 1985-sesongen fra. Etter en sesong som andrevalg ble han i 1986 klubbens førstevalg som målvakt. I 1987 og 1988 var han med i landslagstroppen flere ganger. 28. oktober 1987 voktet han målet da landslaget tapte 3-1 mot Øst-Tyskland i Øst-Tyskland. Etter at Bryne rykket ned etter 1988-sesongen meldte han overgang til. Der var han til etter sesongslutt 1992. Etter 3 år som utespiller i Varhaug IL gikk turen tilbake til Viking. Her ble han til sesongen 2001. 2001-sesongen var han assistenttrener under Benny Lennartsson.
Meritter
Seriemester med Viking i 1991
Masahiro Akimoto
Masahiro Akimoto (japansk: 秋元 正博, Akimoto Masahiro) (født 3. september 1956 i Yoichi) er en japansk tidligere skihopper som representerte Jisaki Industry.
Han deltok i verdenscupen i årene 1979 til 1986, med 5.-plass i 1979/80 som beste sammenlagtplassering. Han ble også nummer 8 i 1984/85. Han vant fire verdenscuprenn, hvorav tre i Sapporo og ett i Štrbské Pleso. I den tysk-østerrikske hoppuka var 11.-plass i 1980/81 hans beste sammenlagtplassering.
I OL i Lake Placid i 1980 ble han nummer 4 i normalbakken og nummer 10 i storbakken. Han var med i VM i 1982 og 1985, med 21.-plass i normalbakken i Seefeld i 1985 som beste individuelle plassering.
Masahiro Akimoto var blant flere hoppere som falt stygt under VM i skiflyging i Bad Mitterndorf (Kulm) i 1986. Han brakk den høyre ankelen og pådro seg hjernerystelse og bryst- og skulderskader.
Athos Tanzini
Athos Tanzini (født 30. januar 1913 i Livorno, død 28. september 2008 i Malindi) var en italiensk fekter som deltok i de olympiske leker 1936 i Berlin.
Tanzini vant en olympisk sølvmedalje i fekting under Sommer-OL 1936 i Berlin. Han var med på det italienske laget som kom på andreplass i lagkonkurransen i sabel bak Ungarn. De andre på laget var Giulio Gaudini, Aldo Montano, Gustavo Marzi, Vincenzo Pinton og Aldo Masciotta.
Militært patruljeløp under Vinter-OL 1928
Under Vinter-OL 1928 i St. Moritz i Sveits var militært patruljeløp demonstrasjonsgren.
På grunn av snøstorm natten før løpet ble starten forsinket med 45 minutter slik at løypen kunne bli klargjort. Konkurransen gikk over 30 km, med en høydeforskjell på 1100 meter. Løpet startet på 2108 meters høyde med høyeste punkt på 2887 meter. 9 land deltok i konkurransen.
Øvelsen gikk 12. februar 1928.
For Norge deltok Ole Reistad, Leif Skagnæs, Ole Stenen og Reidar Ødegaard. Ifølge de norske sekundantene ledet Finland med seks minutter på siste matstasjon på topp-punktet. Ole Reistad ropte før de satte utfor: «Samling i bånn». De lot det stå til utover og etter 35 minutter hadde de hentet inn det finske forspranget.
Det norske laget brukte nylig utviklede Rottefella-bindinger, som vakte oppsikt blant de øvrige deltakere og som senere førte til eksport av disse.
Gabi Zange
Gabi Zange (født Schönbrunn 1. juni 1961 i Crimmitschau, Sachsen) er en tidligere tysk skøyteløper. Hun var i verdenseliten på langdistansene (3000 og 5000 meter). Hun vant tre bronsemedaljer i olympiske leker: Under OL 1984 i Sarajevo på 3000 meter, og under OL 1988 i Calgary både på 3000 og 5000 meter.
Hun har vunnet EM på skøyter, allround for damer i 1984, og satte samtidig to verdensrekorder (på 5000 meter og sammenlagt). Hun satte i alt fire verdensrekorder, den siste på 3000 meter (4.14,76) under verdenscupløp i Calgary. Hun la opp etter sesongen 1987/88.
Alfredo Pezzana
Alfredo Pezzana (født 31. mars 1893, død 7. mai 1986 i Torino) var en italiensk fekter som deltok i de olympiske leker 1936 i Berlin.
Pezzana ble olympisk mester i fekting under Sommer-OL 1936 i Berlin. Han var med på det italienske laget som vant lagkonkurransen i kårde, foran Sverige og Frankrike. De andre på laget var Saverio Ragno, Giancarlo Brusati, Giancarlo Cornaggia-Medici, Edoardo Mangiarotti og Franco Riccardi.
Jens Brun-Pedersen
Jens Brun-Pedersen (født 24. mars 1954) er en norsk tidligere journalist og programleder på TV. Han har siden slutten av 1990-tallet vært pressesjef i Human-Etisk Forbund.
Brun-Pedersen har examen artium fra Drammen Gymnas. Han har mellomfag i historie og grunnfag i sosiologi fra Universitetet i Oslo. Fra 1977 til 1978 var han internasjonal sekretær i Norsk Studentunion.
I radio begynte Brun-Pedersen som 18-åring og har vært innom programmer som Ungdommens radioavis, Ungdomsnytt, Barnetimen, Her og nå, Nattradioen, NRK Sørlandssendingen, Dagsnytt, Ekko og Utenlandssendingen. Fra 1982 til 1984 var han ansvarlig redaktør og daglig leder i Radio Oslo, som han startet sammen med Jan Øyvind Helgesen, Tor Risberg og Petter Nome. Sammen med humorist Otto Jespersen stod han bak matpakkefilosofene «Bjarne og Gunnar», kjent fra NRK fra midten av 1980-tallet til midten av 1990-tallet. Han arbeidet som reporter i Dagsrevyen fra 1990 til 1994.
1994 ble han programleder for den nystartede TV-quizen Jeopardy!, som ble sendt på TV 2 fra 1994. Han har også vært journalist i VG og Osloavisen.
I 1998 ble Brun-Pedersen ansatt som pressesjef i Human-Etisk Forbund. Han har i denne stillingen deltatt i flere debatter vedrørende statsreligion og livssyn. Han har selv bakgrunn fra pinsebevegelsen, men brøt med pinsebevegelsen i ungdomsårene.
Personlig forhold
Jens Brun-Pedersen er barnebarn til Sverre Kornmo og nevø av Morgan Kornmo, som begge var predikanter i pinsebevegelsen.
Reformasjonen
Den katolske kirke reagerte med en motreformasjon, initiert av konsilet i Trient, og med en ny ordensbevegelse, jesuittene. Sistnevnte ble opprettet i 1541, og som tidvis ble betegnet som «Guds soldater» og med det formål å bekjempe protestanter og kjettere. Nord-Europa, med unntak av Irland, Polen og Litauen, ble preget av protestantismen, mens det sørlige Europa forble katolske. Sentral-Europa ble et område preget av bitter konflikt, noe som kulminerte i Tredveårskrigen.
Bakgrunn
De eldste protestantiske kirkene, slike som de bøhmiske brødre og Brødremenigheten, har datert deres opprinnelse til Jan Hus tidlig på 1400-tallet. Da de ble ledet av et flertall blant adelen i Böhmen, var den husittiske reformasjonen den første «magistratreformasjonen» i Europa, ettersom magistrater, det vil si verdslige autoriteter som fyrster, magistrater og byråd, støttet den. Det i kontrast til den radikale reformasjon som myndighetene ikke støttet, og som Martin Luther kalte «svermere». En del radikale reformistene, slik som Thomas Müntzer, var politisk radikale og støttet bøndene, men andre, som ulike døpergrupper var isteden pasifister.
Pave Sixtus IV (1471–1484) etablerte praksisen med å selge avlat med agenter over hele Europa, for således å skape nye inntektskilder for kirken. Som en reaksjon på pavedømmets korrupsjon, særskilt salget av avlat, skrev Martin Luther sine Nittifem teser i 1517 som utfordret den katolske kirkes nattsverdslære og markerer begynnelsen på den lutherske reformasjon.
Den tidlige reformasjonen i Tyskland
Reformasjonen er vanligvis datert til 31. oktober 1517 i Wittenberg i den tyske delstaten Sachsen-Anhalt da Martin Luther, en katolsk prest og professor i bibelteologi ved universitetet i Wittenberg, sendte sin teser om avlatshandelen til den stedlige biskop, Hieronymus Schultz av Brandenburg, og til erkebiskop Albrecht av Magdeburg. Tesene konsentrerte seg om misbruket og gikk i begrenset grad inn på dypereliggende teologiske spørsmål. Men da de 95 tesene ble kjent i hele Tyskland, ble det etterhvert klart at en konsekvent refleksjon over Luthers teser også reiste spørsmål ved avlatsteologien, pavens myndighet og kirkens sakramentalteologi i det hele tatt. Luther kom senere, i perioden 1517–1521, til mer radikale og gjennomgripende refleksjoner og skrev verker om den katolske hengivenhet til jomfru Maria, forbønn til og hengivenheten til helgener, sakramentene, påbudt sølibat for prestene, klosterliv, om pavens autoritet, og kirkeloven, sensur og ekskommunikasjon, rollen til sekulære herskere i religiøse saker, forholdet mellom kristenheten og personlig dyd («Å gjøre det som er rett og rettferdig, er mer verdt for Herren enn offer.»)
Calvé-Legg-Perthes sykdom
Calvé-Legg-Perthes sykdom, ofte forkortet CLP og på engelsk kalt Legg–Calvé–Perthes syndrome, er en hoftesykdom som vanligvis rammer barn i alderen 3 til 10 år. Grunnet nedsatt blodtilførsel til lårbeinshode vil dette være mer utsatt for slitasje, og dermed være gjenstand for nedbryting og skade av brusk og beinvev. Man har registrert at sykdommen forekommer fire ganger så ofte hos gutter som hos jenter. Omkring 1 av 1200 barn blir rammet, det vil i Norge si rundt 50 tilfeller i året. Ca. 10 % som rammes av CLP, blir angrepet i begge hoftene. Man kjenner ikke til hvorfor CLP forkommer, men forskning rundt dette pågår.
Symptomer og konsekvenser
CLP kjennetegnes ofte av at barnet halter, og/eller har smerter relatert til hoften, lysken, kneet eller ankelen. Det er ellers vanlig at det forkommer en lengdeforskjell mellom det benet som er rammet av CLP og det friske benet. Smerte er ofte relatert til fysisk aktivitet, men vil i en senere fase av sykdommen kunne ta form av en mer permanent karakter. En av de verre konsekvensene er at man kan bli lam om hofteleddet kolapser. Sykdommen kan oppdages ved at barnet fysisk kollapser.
Stjerneutvikling
Stjerneutvikling er en prosess hvor en stjerne gjennomgår en sekvens av radikale endringer i løpet av sin levetid. Avhengig av stjernens masse varierer levetiden fra noen få millioner år (for de mest massive) til trillioner av år (for de minst massive, som er betydelig mer enn alderen på universet).
Reformasjonen
Den tidlige reformasjonen i Tyskland
Striden mellom Luther og hans motstandere utviklet seg, både dens stadig eskalerende form og i dens gravitasjon mot teologisk mer sentrale anliggender enn kun sider ved kirkelig botspraksis, og førte til et ugjenkallelig brudd i løpet av få år. I 1521 ble Luther lyst fredløs, og han tok tilflukt hos en velvillig og mektig fyrste. Luthers oversettelser av Bibelen til tysk, slik Wyclif tidligere hadde oversatt teksten til engelsk, fikk stor betydning da lekfolk fikk ta del i bibellesningen. Denne utviklingen kom omtrentlig samtidig med oppfinnelsen av trykkpressen som gjorde det mulig å spre bøker og pamfletter i store opplag relativt billig. Hans salmediktning inspirerte til en oppblomstring av kristen menighetssang. Hans ekteskap med nonnen Katharina von Bora ga presteekteskapet legitimitet innen flere kristne tradisjoner. Luthers reformasjon sprengte den kirkelige enhet på det kontinentale Vest-Europa og i Nord-Europa, og fikk også store og varige politiske og kulturforandrende konsekvenser.
SS «Vega»
SS «Vega» var et svensk seilskip, kjent fra den finsk-svenske oppdager Adolf Erik Nordenskiöld som med båten var den første til å gjennomseile Nordøstpassasjen og seile rundt Europa og Asia.
Reformasjonen
Reformasjonsbevegelsen
Parallelt til hendelsene i Tyskland begynte en bevegelse i Sveits under lederskap av Ulrich Zwingli, en prest i Grossmünster i Zürich fra 1519. Han var fra begynnelsen av tilhenger av Erasmus av Rotterdam, men utviklet etter 1519 en reformatorisk oppfatning i forbindelse med sine studier av Paulus og Augustin. Den tysk og den sveitsiske bevegelsene forsøkte å komme til enighet ved religionssamtalene i Marburg (Marburger Religionsgespräche) i 1529 mislyktes på grunn av ulikt syn om nattverden. En del tilhengere av Zwingli mente at reformasjonen var for konservativ og bevegde seg uavhengig mot mer radikale posisjoner, en del av disse eksisterer fortsatt som anabaptister (døperbevegelse). Andre protestantiske bevegelser vokste fram rundt ulike grader av mystisisme, og som brøt med enten Roma eller med andre protestanter.